Държавен вестник, бр. 102, 2014 г., стр. 33

БРОЙ  102	
Д Ъ Р Ж А В Е Н  В Е С Т Н И К 	
СТР.  33  
на одитните комитети и осъществява мони­
торинг на дейността и функционирането им 
чрез представяните от тях годишни доклади;
16. координира дейността, организира и 
участва в заседанията на отрасловия съвет 
за тристранно сътрудничество и свързаните 
с него помощни консултативни органи и ра­
ботни групи:
а) свързани с прилагането на Закона за 
здравословни и безопасни условия на труд;
б) при приемането на решения за мини­
малните осигурителни доходи по квалифи­
кационни групи професии и специалности 
в икономическите дейности „строителство“, 
„събиране, пречистване и разпределение на 
вода“ и „строителство на пътища, самолетни 
писти и спортни съоръжения“;
17. осъществява методическо ръководство, 
организация и контрол по въпросите, касаещи 
професионалната квалификация и преквали­
фикация на техническия персонал, ангажиран 
от търговските дружества с държавно участие 
в капитала, в които правата на държавата се 
упражняват от министъра на регионалното 
развитие и благоустройството;
18. осъществява контакти и координация 
с органите на Агенцията за държавна финан­
сова инспекция във връзка с постъпващите в 
дирекцията доклади за финансова инспекция, 
както и с Националната агенция за приходите 
и с Националния осигурителен институт;
19. осигурява координацията с органите 
на Министерството на вътрешните работи, 
следствените органи и прокуратурата и под­
готвя документите за предявяване на искове 
срещу органите за управление и контрол в 
търговските дружества и в държавните пред­
приятия и за назначаването на представител 
за водене на процес срещу тях;
20. поддържа и актуализира регистър на 
търговските дружества с държавно участие и 
на държавните предприятия в съответствие 
с нормативната уредба, както и информация 
за управителните и контролните органи и 
ликвидаторите на търговските дружества с 
над 50 на сто държавно участие;
21. създава и поддържа регистър с досиета 
на недвижимите имоти на търговските дру­
жества и на държавните предприятия;
22. подпомага министъра при изпълнение 
на задълженията му, произтичащи от чл. 18 
на отменения Закон за преобразуване и при­
ватизация на държавни и общински предпри­
ятия относно въпросите за определяне дела 
на правоимащите лица, и води регистър по 
чл. 6, ал. 9 ЗОСОИ, като предоставя инфор­
мация по отношение на наличието/липсата 
на реституционни претенции, обезщетения с 
акции/дялове и подготвя кореспонденцията 
във връзка с промяната на обстоятелствата 
по реституционни преписки;
23. съхранява и носи отговорност за цялата 
документация на сделките по раздържавява­
нето след тяхното приключване, за докумен­
тите, получени като платежни средства, и на 
заложните джира и предоставя информация 
на Агенцията за приватизация и следприва­
тизационен контрол, на органите на съда, 
прокуратурата и на полицията по тяхно искане;
24. поддържа регистър на декларации­
те по чл. 12 от Закона за предотвратяване 
и установяване на конфликт на интереси
(ЗПУКИ), подадени от лицата по чл. 3, т. 22 
и 23 ЗПУКИ.
Чл. 33. Дирекция „Държавна собственост“:
1. подпомага министъра при разработването 
на политика по управлението и разпорежда­
нето с имоти – държавна собственост, и при 
осъществяването на методическо ръководство 
при управлението и разпореждането с имо­
ти – държавна собственост;
2. подготвя проекти на стратегии, кон­
цепции, национални програми и планове 
за действие по проблеми на собствеността 
върху имоти;
3. разработва проекти на нормативни 
актове, свързани с държавната собственост, 
разработва методически указания по прила­
гането на нормативните актове, свързани с 
държавната собственост;
4. подпомага дирекция „Концесии“ при 
подготовката на документацията по процеду­
рите за отдаване под наем на морски плажове, 
които не са предоставени на концесия;
5. контролира и координира регистрацията 
и актуването на имоти – държавна собстве­
ност, като:
а) съставя актове за обекти – изключителна 
държавна собственост, и води регистър за тях;
б) води на отчет съставените от областните 
управители актове за имоти – държавна соб­
ственост, и поддържа информационна система 
за имотите – държавна собственост;
в) отписва от актовите книги актове за имо­
ти – държавна собственост, имоти – публична 
държавна собственост, както и тези, свързани 
с държавната тайна или със сигурността и 
отбраната на страната, които са съставени 
неправилно или чието основание за актуване 
е отпаднало;
6. изготвя предложения за управление и 
разпореждане с имоти – държавна собстве­
ност, като:
а) подготвя проекти на актове на Минис­
терския съвет за безвъзмездно предоставяне 
правото на управление на ведомства и общини 
върху имоти – държавна собственост, както 
и за промяна на характера на собствеността 
на имоти – държавна собственост;
б) подготвя проекти на актове на Минис­
терския съвет за разпореждане с имоти – дър­
жавна собственост, или с части от тях;
в) организира и провежда търгове за учре­
дяване на ограничени вещни права върху 
имоти – частна държавна собственост, чиято 
данъчна оценка е над 500 хил. лв.;